הבריחה מפרטוריה

הבריחה מפרטוריה (באנגלית: Escape from Pretoria) הוא סרט מתח אוסטרלי משנת 2020, שנכתב ובוים על ידי פרנסיס אנאן. הסרט מבוסס על סיפורם האמיתי של שלושה אסירים פוליטיים שברחו מבית סוהר בדרום אפריקה. השלושה נשפטו למאסרים ארוכים ובסופו של דבר הצליחו לברוח מהכלא. העלילה מתרחשת בדרום אפריקה בשנת 1979, בכיכובם של דניאל רדקליף ודניאל ובר. העלילה מבוססת על הספר "מבפנים החוצה: בריחה מכלא פרטוריה" מאת טים ג'נקין, אחד הנמלטים.

== עלילה ==
התסריט מבוסס על ספר שכתב אחד מהאסירים שנמלטו מהכלא, ג'נקין. שם הספר באנגלית הוא Inside Out: Escape from Pretoria Prison<ref name="SASunTimes"></ref><ref name="2003cite"></ref>. הסרט מספר את סיפורם האמיתי של האסירים הפוליטיים ג'נקין (בגילומו של דניאל רדקליף) וסטיבן לי (בגילומו של דניאל ובר), שני דרום אפריקנים לבנים, אשר יחד עם אסירים אחרים בכלא, תכננו ארוכות את בריחתם מהכלא המרכזי בפרטוריה בשנת 1979. השניים נשפטו ונקבעו להם עונשי מאסר באשמת "הפקת והפצת 18 עלונים שונים בשם ארגונים אסורים" (כולל עבור מפלגת הקונגרס הלאומי האפריקני) במהלך תקופת האפרטהייד בדרום אפריקה.<ref name="1987PDF"></ref><ref name="if"></ref><ref name="SDarclight"></ref>

חלק מהאסירים הפוליטיים האחרים ששהו בכלא באותן שנים, ביניהם דניס גולדברג, סייעו במהלך תכנון ויצירת הפרטים של הבריחה מהכלא.<ref></ref>

== שחקנים ==
* דניאל רדקליף בתפקיד טים ג'נקין
* דניאל ובר בתפקיד סטיבן לי
* איאן הארט בתפקיד דניס גולדברג
* מרק לאונרד וינטר בתפקיד לאונרד פונטיין
* נתן פייג בתפקיד מונגו
* גראנט פירו בתפקיד קפטן שנפל
* אדם אובידיה בתפקיד ואן זדלהוף
* אדם טומינן בתפקיד ג'רמי קרונין
* טים ג'נקין עצמו, כאסיר בחדר ההמתנה בכלא (תפקיד ניצב, ללא טקסט)

== הפקה ==
הסרט נכתב וביים על ידי פרנסיס אנאן. הסרט הוא הפקה משותפת אוסטרלית-בריטית, במימון משותף של ארקליסט פילמס, מגנה בידור בניו יורק, ובסיוע תאגיד הסרטים האוסטרלי הדרומי. במקור לוהק סם ניל לתפקיד גולדברג, בחודש מאי 2017.<ref></ref>

הצילומים החלו בעיר אדלייד בדרום אוסטרליה, במרץ 2019, כאשר כמה סצינות צולמו בתחנת הרכבת מיטצ'ם ואחרות במרכז העיר, ברחוב פירי.<ref name="ABC1303"></ref><ref name="Advertiser"></ref> ג'נקין בילה זמן מה באדלייד, בייעוץ לרדקליף על מבטא ועל היבטים אחרים של הסרט, וגם שיחק כניצב בתפקיד קטן בסרט, כאסיר ליד רדקליף בחדר הביקורים.<ref></ref>

== תגובות ==
הסרט קיבל ביקורות מעורבות. על פי האתר Rotten Tomatoes הסרט זכה לרייטינג של 69% המבוסס על ביקורות של 35 אנשים, שהעניקו לסרט ציון ממוצע של 6.48 מתוך 10. ביקורות ציינו כי: "הסרט לא ממש עושה צדק עם העובדות עצמן, אבל חוסר העומק בסרט מתקזז עם המתח המרתק שהסרט מייצר". באתר Metacritic זכה הסרט לציון המשוקלל 56 מתוך 100, ציון המבוסס על 7 ביקורות. ציון זה מעיד על "ביקורות מעורבות או ממוצעות".<ref></ref>

== יציאה לאור ==
הבריחה מפרטוריה יצא לאקרנים ב־6 במרץ 2020 בבריטניה על ידי חברת Signature Entertainment ובארצות הברית הופץ על ידי eOne ו- Momentum Pictures. <ref></ref> הוא הוצע להשכרה בפלטפורמות הדיגיטליות iTunes, Sky Store, Amazon ו- Virgin באותו תאריך, אך ההקרנות בבתי הקולנוע היו מצומצמות במספרן, בעיקר בבריטניה, ארצות הברית ובעוד כמה מדינות.<ref name="express"></ref>

הסרט זמין לרכישה דיגיטלית ב- DVD ו- Blu-ray החל מה 20 באפריל 2020.

== לקריאה נוספת ==
* [https://www.kftv.com/news/2020/02/11/south-africa-set-escape-from-pretoria-filmed-in-australia כתבה מאת כריס אוונס על צילומי הסרט באוסטרליה], 11 בפברואר 2020 (באנגלית)

== קישורים חיצוניים ==

* הסרט הבריחה מפרטוריה ב IMDb
* [https://www.youtube.com/watch?v=R_GFMbq4JPo&feature=emb_title הקדימון לסרט הבריחה מפרטוריה], יוטיוב

== הערות שוליים ==
<br />
*
קטגוריה:סרטים באנגלית
קטגוריה:סרטים אוסטרליים
קטגוריה:סרטי מתח בריטיים
קטגוריה:סרטי בית סוהר בריטיים
קטגוריה:בריחה מכליאה בקולנוע
קטגוריה:סרטים בריטיים המבוססים על סיפור אמיתי
קטגוריה:סרטים בריטיים משנת 2020
קטגוריה:סרטי 2020